Däiz
Däiz (amtli: Bad Tölz), aa Deiz is de Kreisstod vom Landkroas Bad Däiz-Woifradshausn in Obabayern.

D' geografische Log

Däiz liegt an da Isar am nerdlichn Rand vo de Oipn. Noch Minga sans fufzg Kilometa, d' Grenz nach Östareich is a ned weida.
Vo Däiz ko ma scho recht weit ins Karwendl-Gebirg nei schaung.

Umadum gibt's

 im Nordn: Kingsdoaf, Sachsenkam, Dietramszäi, Geretsriad
 im Ostn: Greiling, Reichschbaian, Waakircha
 im Sidn: Goaßa, Wackerschberg, Lenggrias
 im Westn: Heilbrunn

Gschichtlichs

D' easchtn Siedlunga auf'm heitign Stodgebiet san an am wichtign Vakeasknotnpunkt grindt worn. Zum oana san friara Warn vo Italien iaba d'Oipn und dann auf Flößn auf da Isar transportiert worn. Diese Süid-Nord-Vabindung wurd vo da Soiz-Straß kreizt. De hod vom Soizburgarischn im Ostn zum Bodnsee im Westn gfiad.
Im Joar 1160 is Däiz as easchte moi in na Urkundn dawähnt woan. Da hods Tolnze ghoaßn. Spada is a ois Tolenz in'd Biacha eiganga.
1331 wurd dem Ort s Marktrecht valiehn.
1845 san Jodquelln vom Jaudbauer entdeckt woan, des woa da Ofang vom Kurbetrieb.
1899 had Däiz dann den Titl Bad kriagt.
Seid 1906 hod da Ort as Stodrecht.

Wofia Däiz berühmt is

Wenns'd heid jemand vo Däiz was vazäihst, dann kriagst meistns zum hean:
 "Da ist doch das Alpamare"
 "Das kenne ich aus dem Fernsehen vom 'Bullen von Tölz'"

's Alpamare is a groß Erlebnis-Bad mit Rutsch'n und so am Zeig.
Da 'Bulle von Tölz' is a Krimi-Serie mit'm Ottfried Fischer.

A recht groß jährlichs Ereignis is Lehards.

A wichtige Sehnswiadigkeit is'd Marktstraß mit ihre aufwendig bemaldn Heisa. Des nennd si Lüftlmalerei. Des weidan d' Stadtpfarrkirch. Bei Touristn is a da Kalvarienberg zwecks da Aussicht, da Lenhardi-Kapelln und da Heilig-Kreuz-Kirch beliabt. D' Heilig-Kreuz-Kirch kennt ma in Däiz einglich nur als Kalvarienberg-Kirch.

Da EC Bad Tölz is oana vo di ötastn Eishockey-Klubs im Lond. Momentan spuin die Buam in da drittn Liga.

Städtpartnaschoftn  

  Mayrhofen (Tirol)
  San Giuliano Terme (Toskana)
  Vichy (Auvergne)
  Wolfratshausen (Deutschland) seit 1961

Buidln 

 
Ort im Landkreis Bad Tölz-Wolfratshausen